Fedor Flašík

Fedor Flašík (* 14. január 1958, Bratislava, Česko-Slovensko) je manažér, podnikateľ a exmanžel europoslankyne Moniky Flašíkovej-Beňovej.

Štúdium a zamestnanie 
V roku 1982 absolvoval Právnickú fakultu Univerzity Komenského, v tom istom roku zložil rigoróznu skúšku a získal titul JUDr.  Pracoval ako vedúci zásobovania a odbytu vo výrobnom družstve Detva. V rokoch 1986 až 1990 na Ústrednom výbore Zväzu československo-sovietskeho priateľstva. Neskôr pôsobil ako zástupca riaditeľa divadla Ludus a ako zástupcu šéfredaktora v redakcii M - Report. Potom bol výkonným riaditeľom reklamného oddelenia firmy Davay.

Manažér kampaní Mečiarovho HZDS a Ficovho Smeru 
Pôsobil ako konateľ viacerých spoločností, no známy je hlavne vďaka častej prezentácii v médiách ako podnikateľ v prostredí reklamy a riaditeľ reklamnej agentúry Donar.  Donar stál aj za predvolebnou kampaňou HZDS v roku 1994 a organizoval napríklad aj oslavy štátnosti. Bývalý predseda HZDS Mečiar povedal, že firma Donar na jeho vláde v polovici 90. rokov "parazitovala". 

Digitálne hodiny umiestnené oproti prezidentskému palácu, ktoré niekoľko mesiacov odratúvali dni do skončenia volebného obdobia prezidenta Kováča - 2. marca 1998, bol tiež nápad marketingového mága HZDS Fedora Flašíka. 

Pôvodný Donar a.s. zanikol 21. mája 1999 zlúčením s firmou Aldy Soft, ktorej jediným konateľom bol vtedy Jaromír Kopera, na ktorého takto prešlo nielen imanie, všetky práva ale aj "pohľadávky a záväzky spoločnosti DONAR a.s."

Flašík mal na starosti aj reklamnú kampaň strany HZDS v roku 1998 a strany SMER v roku 2002. To už však s novým Donarom, ktorý bol zapísaný do obchodného registra 23.11.1998, v ktorého dozornej rade bol do 24. marca 2006 aj Martin Glváč (ktorý bol za SMER zvolený vo voľbách 2006 za poslanca).

Iné 
Flašík vlastnil súkromné rádio. Uchádzal o post riaditeľa verejnoprávnej RTVSv roku 2011 a potom v roku 2017 (obidvakrát neúspešne). Od roku 2020 je vydavateľom webportálu s názvom eReport.sk.

Osobný život 
Dňa 20. mája 2006 Flašík uzavrel manželstvo s europoslankyňou za stranu SMER, Monikou Beňovou. V roku 2017 sa rozviedli.

Referencie 
 

Narodenia v 1958
Slovenskí podnikatelia
Osobnosti z Bratislavy